cyanic-selkie/wikianc huggingface dataset:
Jelena Katina
Jelena Katina (ruse Елена Сергеевна Катина) naskiĝinta en Moskvo estas membro de junulina muzika grupo t.A.T.u., kutime konata kiel Lena Katina. Ŝi estas konata kiel bona knabino el la duopo.
En la jaro 1994 ŝi estis membro de fama rusa infana ensemblo. Ŝi restadis tie tri jarojn kaj kiam ŝi estis 13-jara, Jelena estis elektita en ensemblon Neposedi, multe pli populara infana tiutempa ensemblo.
Jelena scipovas paroli ruse kaj angle. Ŝi ŝatas legi, precipe romantismajn novelojn. Ŝi ankaŭ pianludas dum libera tempo.
(16196) 2000 AR236
(16196) 2000 AR236 estas asteroido de la asteroida zono malkovrita la dum la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Hybe
Hybe, hungare Hibbe, germane Geib estas vilaĝo kaj municipo en Slovakio.
Situo
Hybe situas laŭ ĉefvojo kaj aŭtovojo Poprad-Liptovský Mikuláš (ankaŭ fervojo estas proksime). La lasta urbo troviĝas je 15, Poprad je 37 km.
Historio
La unua mencio okazis pri la vilaĝo en 1239 en formo "Hyba", kiel reĝa bieno. En 1265 ĝi iĝis kampurbo, la tiamaj - precipe germanaj ministoj - ricevis privilegiojn kaj minadis oron ĝis fine de la 15-a jarcento. Ekde 1396 la urbeto rajtis aranĝi bazaradojn semajne po unu. En 1563 lernejo ekfunkciis. En 1776 incendio okazis. En 1784 1554 loĝantoj loĝis en 191 domoj, en 1828 2035 loĝantoj loĝis en 217 domoj. En 1910 laŭ la popolnombrado vivis en Hibbe 2126 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Liptó, al distrikto de Liptóújvár, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 loĝis en Hybe 1617 homoj (1552 slovakoj, 46 ciganoj).
Diana Spencer
Diana SPENCER (Diana Frances MOUNTBATTEN-WINDSOR; naskiĝis la en Sandringham, Norfolk, mortis la  en Parizo) estis filino de la nobela familio de Spencer, kaj la unua edzino de Princo Karlo, Princo de Kimrio. Tial, ŝia oficiala titolo estis Princino de Kimrio. Malgraŭ sia eksedziĝo en 1996, ŝi ofte estis konata publike kiel Princino Diana. Ŝi estis patrino de la princoj William (naskiĝis en 1982) kaj Harry (naskiĝis en 1984).
Oni nomis ŝin ankaŭ Lady Di. Ankoraŭ vivante ŝi jam iĝis legendo kaj estis mondfama. Post ŝia morto ŝi ricevis la kromnomon Reĝino de l' koroj, kiun jam portis en la 17-a jarcento Elisabeth Stuart, la edzino de la malbonŝanca Frederiko la 5-a (Palatinato).
Diana aprobis multajn bonfarajn projektojn, kiel la britan aidoso-helpon. Plej fame konata estis certe ŝia partopreno en la internacia kampanjo pri malpermeso de kontraŭpersonaj minoj.
Ĝis sia morto Diana estis unu el la plej fotitaj famuloj de la mondo. Ŝi mortis en la jaro 1997 pro aŭtoakcidento en Parizo. Kontraŭe al sia ekstera bildo, en sia edzeco kun Princo Karlo, ŝi estis profunde malfeliĉa virino, kiu suferis deprimon kaj provis eĉ sinmortigon.
Fruaj jaroj
Diana Frances Spencer naskiĝis en 1961 kiel tria filino de Edward John Spencer, Viscount Althorp (la onta 8-a Earl Spencer) (1924-1992), kaj ties edzino The Honourable Frances Ruth Burke-Roche (filino de la 4-a Baron Fermoy) (1936-2004) en 'Park House' en la reĝa bieno Sandringham (Norfolk). Kiam ŝi naskiĝis, ŝia patro estis ankoraŭ 'Viscount Althorp' kaj Diana ne Lady, sed The Honourable Diana Frances Spencer. Ŝia malnove grafa familio de la alta brita nobeleco supreniris sub la Tudor-regno.
Ŝiaj gepatroj eksedziĝis en la jaro 1969, Diana restis kun sia patro. Kiam mortis ŝia avo, la 7-a Earl Spencer (1975), ŝi ricevis la titolon 'Lady Diana Spencer'.
Kiel plejmultaj infanoj de la brita alta klaso, Diana havis protektitan vivon. Ŝi anis lernejojn en Norfolk kaj Kent, kie ŝi estis mezbona lernanto. Deksesjara ŝi anis la 'Institut Alpin Videmanette', privata lernejo en Rougemont (Svisio). Poste ŝi laboris ĝis sia edziniĝo al Princo Karlo kiel infanĝardenisto en la Young England-infanĝardeno en la londona kvartalo Pimlico.
Reĝa geedziĝo
Diana renkontiĝis kun Princo Karlo jam en 1977 dum ĉasado en la familia bieno de la Spencer-familio, Althorp en Northamptonshire. Ilia rilato kvankam komencis nur en 1980. La 24-an de februaro 1981 la paro anoncis la oficialan fianĉiĝon. La geedziĝo okazis la 29-an de julio en tiu sama jaro en la londona Katedralo Sankta Paŭlo. Spektis la televiddissendon de la evento pli ol 750 milionoj da homoj tutmonde. Dum intervjuo en la jaro 1992 Diana diris ke tiu tago estis la plej terura de ŝia tuta vivo.
Post la geedziĝo de Lady Anne Hyde kaj Jakob la 2-a en la jaro 1659, Diana estis la unua anglino kiu edziniĝis al onta brita reĝo. La onta edzino de Reĝo Georg la 6-a, Elizabeth Bowes-Lyon, kiun oni nomis ankaŭ Queen Mum, ne estis anglino sed skotino (tamen ŝi naskiĝis en Londono kiel filino de angla patrino).
Reĝino de l' koroj
Dum la sekvaj jaroj Diana estis persekutata, paŝon post paŝo, de ĵurnalistoj kaj paparacoj. Komence timigita, ŝi baldaŭ iĝis belega, moderna virino, kiun ĉiuj amis pro ŝia ĉarma afabla maniero. Dum longa tempo la gazetoj montris kliŝon de romantika fabela ideala paro.
En 1982 ŝi naskis sian filon William, en 1984 Harry. Tiam la edzeco kun Princo Karlo jam estis en grava krizo, sed ĉio pri tio estis nepre kaŝenda.
En la jaro 1986 Diana renkontiĝis kun la filmproduktanto Dodi Fayed (1955-1997). Historie estas, aparte koncerne ties bonkorecon kaj engaĝiĝemon karitatan, por kelkaj historiistoj paraleloj kun la reĝino Adelajdo de Saksio-Meiningen.
Rompiĝanta edzeco
Komence de la fruaj 1990-aj jaroj la edzeco kun Princo Karlo tute rompiĝis. Diana suferis bulimion kaj deprimojn, eĉ provis sinmortigon. La disigo de la paro estis anoncita la fare de la ĉefministro John Major en la brita House of Commons. Ĉar en tiu sama jaro la reĝa princino Anne kaj ŝia edzo Mark Phillips eksedziĝis, Princo Andrew, Duke of York kaj lia edzino Sarah, naskita Ferguson, disiĝis kaj ankaŭ fajro ekbrulis en la reĝa palaco Windsor, la Reĝino Elizabeth la 2-a (* 1926) dum parolado nomis la jaron 1992, annus horribilis (abomeninda jaro). La 28-an de aŭgusto 1996 la edzeco de la geprincoj de Kimrio estis definitive nuligita. Diana rajtis daŭre porti la titolon Princino de Kimrio, sed ne nomiĝi reĝa moŝto. Pro tio ŝi ricevis milionopezan (bonaĵon?), kiu ŝancelis la financojn de la Princo de Kimrio.
Elton John kantas
Okaze de ŝia funebro, la 6an de septembro 1997, la konata kantisto Elton John kantis speciale adaptitan version de sia kanzono Candle in the wind. Prae la kanzono estis dediĉita al Norma Jean - jen fakte Marilyn Monroe.
Parolado de Grafo Spencer
Charles Spencer estas la sola vivanta frato de Diana, Princino de Kimrujo. Dum la diservo Grafo Spencer liveris tre kortuŝan memorparoladon, kiu entenis apenaŭ kaŝitajn riproĉojn kontraŭ la reĝino kaj ŝia familio. Tiam jen skandalo. La funebra diservo estis mondvaste televidigata.
Lian funebran paroladon taksis la gazeto The Guardian unu el la 14 plej bonaj paroladoj de la 20a jarcento. Do jen la traduko de tiu ĉi parolado okaze de la funebro de lia fratino, Diana, Princino de Kimrujo, la 6an de septembro 1997.
Jen la teksto de la parolado.
{{Papero|koloro=g|bordero=10|
Frato memoras sian fratinon
Antaŭ vi mi hodiaŭ staras, la reprezentanto de familio subdolora, en lando subfunebra, antaŭ mondo subŝoka.
Nin ĉiujn unuigas ne nur nia deziro honori Dianan, sed pli trafe nia bezono ŝin honori. Ĉar tia estis la eksterordinara allogo ŝia, ke la dekmilionoj da homoj partoprenantaj en tiu diservo mondvaste per televido kaj radio, neniam vere renkontintaj ŝin, sentas, ke ankaŭ ili perdis proksimulinon en la fruaj horoj de dimanĉa mateno. Jen pli elstara tributo, ol tiu, kiun mi povas eĉ nur esperi hodiaŭ proponi al ŝi.
Ne bezonis reĝan titolon
Diana estis la vera esenco de kompato, devkonscio, stilo kaj beleco. Ĉie en la mondo ŝi simbolis memdonan humanecon. Ĉie en la mondo, jen standardistino por la rajtoj de la vere subpiedigitoj, jen tre Briteca knabino, kiu transsoris naciecon. Iu, kun natura nobeleco, kiu estis senklasa kaj kiu, pruvite, bezonis nenian reĝan titolon por daŭrigi generi sian specifan specon de magio.
Hodiaŭ estas nia ŝanco esprimi nian dankon al vi pro la maniero, laŭ kiu vi heligis nian vivon, kvankam Dio permesis al vi vivon nur duonan. Ĉiam, ni sentos nin trompitaj, ke vi tiom juna forpreniĝis, tamen ni lernu danki pro tio, ke vi entute aperis inter ni. Nur post via forpaso ni vere scias taksi tion, kio nun mankas al ni kaj vi sciu, ke vivi sen vi estas treege malfacile.
Ni ĉiuj dum la pasinta semajno senesperiĝis pro nia perdo kaj nur la forto de la mesaĝo, kiun vi donis al ni dum viaj jaroj donacadaj, provizis al ni la forton por pluiri.
La doto intuicio
Estas tento haste kanonizi vian memoron, tamen tio ne necesas. Vi staras sufiĉe rektaplombe, kiel homarano el unikaj kvalitoj, por ne bezoni sanktuliĝi. Fakte sanktigi vian memoron estus maltrafi la kvintesencon de via estaĵo, vian mirinde bubecan humursenton kun ridegoj korposkuegaj.
Via vivĝojo radiis, kie ajn vi disportis vian rideton kaj la stelbrilon en jenaj neforgeseblaj okuloj. Vian senliman energion, kiun vi povis apenaŭ enteni.
Sed via plej grandioza doto estis via intuicio kaj jen doto, kiun saĝe vi aplikis. Jen tio, kio fundamentis ĉiujn viajn aliajn propraĵojn kaj, se ni strebas analizi tion, kio tiom vaste allogis ĉe vi, la respondon ni trovas en via instinkta sento pri tio, kio vere gravas en ĉiuj niaj vivoj.
Sen via Di-dotita sentemo ni estus eĉ pli subiĝintaj en nescio pri la angoro de la suferantoj je aidoso kaj HIV, la mizero de la senhejmuloj, la izoleco de lepruloj, la senelekta neniigo fare de surfacaj minoj.
Sufersentoj
Diana klarigis al mi iam, ke tio estis ŝiaj plej intimaj sufersentoj, kio ebligis al ŝi anime interkonektiĝi kun ŝia povdona komunumo de forpelitoj.
Kaj jen ni venas al plia veraĵo pri ŝi. Malgraŭ la tutaj statuso, ravaĵoj, aplaŭdo, Diana restis tre necerta persono en sia koro, preskaŭ infaneca pri sia deziro bonfari kontraŭ aliuloj, tiel ke ŝi povis liberigi sin de profundaj sentoj de senvaloreco, pri kiuj ŝia manĝmalsano nur simptomis.
La lastan fojon, kiam mi vidis Dianan, tiu estis je la 1a de julio, je ŝia naskiĝtago en Londono, kiam, kiel tipe, ŝi ne trovis la tempon festi sian specialan tagon, sed honorgastis ĉe kvestada vespero. Certe tiun tagon ŝi diamante disradiis ĝojon, sed prefere mi memorgardu tiujn tagojn, kiujn mi pasigis kun ŝi marte, kiam ŝi vizitis min kaj miajn infanojn en nia hejmo en Sud-Afriko.
Mi fieras pri tio, ke, escepte de tiam dum ŝia publika prezentiĝo renkonte al Prezidento Mandela, ni sukcesis per trukoj malebligi al la ĉiam-ĉeestaj paparacoj kapti nur unu solan foton de ŝi - kaj tio signifis por ŝi multon.
Tiujn tagojn mi ĉiam kiel trezoron memoros. Estis, kvazaŭ oni reportis nin al nia infanaĝo, kiam ni pasigis tiom grandan kvanton de nia tempo kunaj - la du plej junaj el la familio.
Plej baze ŝi tute ne ŝanĝiĝis de tiu pli maljuna fratino, kiu patrinis min kiel bebon, kunbatalis apud mi en la lernejo kaj kiu kun mi eltenis tiujn longajn semajnfinajn vojaĝojn trajne inter la hejmoj de niaj gepatroj.
Estas tributo al ŝiaj prudento kaj forto, ke malgraŭ la plej bizara vivvojo imagebla post ŝia infanaĝo, ŝi restis integra, fidela al si mem.
Ŝia bono minacis
Sendube ŝi nun serĉis novan direkton en sia vivo. Senĉese ŝi parolis pri eskapo de Anglujo, precipe pro sia mistraktiĝo en la manoj de la gazetoj. Mi ne kredas, ke ŝi iam ajn komprenis, kial ŝiaj aŭtentaj bonintencoj estis priridaĉitaj de la amaskomunikiloj, kial laŭŝajne tiuj konstante misiis por malmunti ŝin. Tio estas por mi enigmo.
Mia propra unusola klarigo estas tio, ke aŭtenta bono estas minaco por tiuj, troviĝantaj ĉe la alia fino de la morala spektro. Memorinde estas, ke el ĉiuj ironiaĵoj koncerne Dianan, eble la plej granda estis la fakto - ke knabino nomita laŭ la antikva diino de ĉasado, je la fino, estis la plej ĉasata persono de la moderna epoko.
Ŝi hodiaŭ dezirus de ni, ke ni dediĉu nin al la protektado de ŝiaj amatoj knaboj, Vilhelmo kaj Haroldo, kontraŭ simila fatalo, kaj tiuloke mi pri tio solene ĵuras, Diana, por vi. Mi ne permesos, ke ili suferos la angoron, tiom ofte pelintan vin plori larmojn de malespero.
La samsanganaro protektos la filojn
Kaj eĉ aldone, laŭ la volo de viaj patrino kaj fratinoj mi solene promesas, ke ni, via samsanganaro, faros ĉion eblan por daŭrigi tiun imagoplenan vojon, laŭ kiun vi direktis tiujn du esceptajn junajn virojn, tiel ke iliaj animoj ne simple enmergiĝu en devo kaj tradicio, sed povu libere kanti, tiel, kiel vi ja planis tion.
Vilhelmo kaj Haroldo, ni treege zorgis pri vi hodiaŭ. Ni ĉiuj estas dismorditaj de la malĝojo pri la perdo de virino, estanta ne eĉ nia propra patrino. Kiom grandega estas via suferado, tion ni ne povas eĉ imagi.
Ĉesi mi volas, dankante al Dio pro la malgrandaj ĝojoj, kiujn Li aperigis al ni dum tiuj teruraj tempoj. Pro tio, ke li forprenis Dianan je la horo de ŝiaj plejaj beleco kaj radiemo kaj, je kiu ŝi spertis ĝojon en sia privata vivo. Antaŭ ĉio ni dankas pro la vivo de virino, kiun mi tiom fieras rajti nomi la fratino mia, la unika, la kompleksa, la eksterordinara kaj neanstataŭigebla Diana, kies beleco, kaj interna, kaj ekstera, neniam ajn estingiĝos en niaj mensoj. }}
Parolado de Grafo Spencer, okaze de la funebro de lia fratino Diana, Princino de Kimrujo, je la 6a de septembro 1997.
Tradukita de Pejno Simono unu tagon poste
Memoraĵoj
Kelkaj memorlokoj estis starigitaj memore al princino Diana - la ĉefa estas la Fonto memore al princino Diana starigita en Hyde Park en centra Londono, sude de Lago Serpenteno.
Aliaj memorprojektoj estas la Ludejo Princino Diana kaj la Piedira Vojo Princino Diana. Ekzemple, en 1999, artisto Alison Jackson publikigis serion da nigraj kaj blankaj bildoj kun figuroj similaj al princino Diana en diversaj situacioj - ĉirkaŭbrakante bebon, montrante la trian fingron kaj pli.
La statuo "Flamo de la Libereco" (france Flamme de la Liberté) starigita en Parizo en 1989 kiel kopio de la flamo ĉe la fino de la torĉo en la Liberecstatuo, situas super la tunelo, kie princino Diana estis mortinta. . Ekde ŝia morto la statuo efektive fariĝis memorejo por princino Diana.
La 1-an de julio 2021, ŝia 60-a naskiĝtago, inaŭguriĝis statuo de Diana en ŝia plej ŝatata ĝardeno en Kensington-Palaco. Honore al la ceremonio, la ĝardeno estis restrukturita kaj ĉirkaŭ 4.000 novaj floroj estis plantitaj.
Rumonge
Rumonge estas urbo en la sudo de Burundo. Ĝi estas je 72 km de la iama ĉefurbo Bujumbura. Ĝis la 25-a de marto 2015 la urbo apartenis al la provinco Bururi, kaj tiam iĝis ĉefurbo de nova provinco Rumonge. Rumonge situas en la sud-oriento de Burundo, ĉe la limo de Burundo, Kongo kaj Tanzanio, kaj pro tio en Rumonge troviĝas multaj personoj el Kongo, kaj Tanzanio. Ĝi estas apud lago Tanganjiko. Rumonge havas ĉirkaŭ 150 000 loĝantojn kaj el ili ĉirkaŭ 300 lernas Esperanton.
Rumonge havas jenajn koordinatojn:
latitudo: 3° 58' 20 Suda (= -3.9722) longitudo: 29° 26' 20 Orienta (= 29.4389) alteco: 809 m super marnivelo
Religio
En la urbocentro de Rumonge, loĝantoj estas plejparte kristanoj (katolikoj kaj protestantoj) kaj kelkaj islamanoj.
Ekonomio
Rumonge estas ekonomia regiono de Burundo pro la lago Tanganjiko kaj ĝia produkta tero. La lago fortigas Rumonge ekonomie, ĉar oni praktikas fiŝkaptadon, kaj kaptitajn fiŝojn oni vendas en diversaj regionoj de Burundo. Oni kultivas maniokon, kiu estas la ĉefa manĝaĵo en Rumonge kaj en regiono, kie oni parolas la svahilan lingvon.
Turismo
Rumonge estas turisma regiono. En Rumonge estas multaj plaĝoj, belaj pejzaĝoj, belaj montoj, hoteloj kaj ili igas Rumonge ŝatinda. Pri la plaĝoj en Rumonge, ni povas citi SAGA RESH (kiu situas ĉe la bordo de la lago Tanganyika), la plej bona kaj bela plaĝo en Burundo.
Ĝi havis belgan kolonian periodon, kaj post la memstariĝo, burundanoj zorgis pri ĝi. Ĝi estas granda kun grandaj, belaj kaj blankaj domoj. Ĝia akvo estas ĉiam pura, kaj turistoj, ĉefurbanoj kaj aliaj personoj el diversaj regionoj de Burundo iras tien semajnfine kaj ĝuas la bonan venton de Tanganyika, la naĝadon, muzikon, sunumadon. Aliaj plaĝoj ne estas grandaj, sed bonaj kaj ŝatindaj ĉar ili situas apud lago Tanganyika, kaj tiu lago havas bonan venton kaj belan akvon.
Pri la pejzaĝoj, Rumonge estas la plej bela regiono en Burundo, kiu havas belajn pejzaĝojn. La verdaĵo estas ĉiam bona kaj rigardinda. La palmoj donas al ĝi bonan aspekton. La montetoj kaj riveretoj ĉirkaŭas ĝin kaj  tio beligas Rumonge.
La granda, bela hotelo de la suda parto de Burundo estas en Rumonge. ĝi estas konstruita laŭ eŭropstilo kun multaj ĉambroj. Multaj turistoj el diversaj landoj loĝas en tiu hotelo. Estas ankaŭ aliaj hoteletoj.
La lago Tanganjiko en orienta Afriko, longa 644 km, larĝa 72 km kaj granda 32 900 kvadratajn kilometrojn, troviĝas sur 773 m de alteco super la marnivelo. La plej profunda en Afriko kaj la dua post Bajkalo en la mondo. ĝia profundo iras ĝis 1470 m. Tra la lago trafikas ŝipoj. ĝi estas potenciala hidroelektra forto, se oni realigos tiun eblecon.
En ĝi vivas la konataj fiŝoj- cikloidoj kaj krokodiloj. Tie oni trovas tre diversajn birdojn kiuj nutras sin per algoj, kiuj grandkvante kreskas pro la pluvegoj. Krokodiloj 20-jaraĝaj longas je 2,5 metroj sed ili povas vivi ĝis 100 jaroj se ili longas 5 metrojn. La rozkoloraj flamingoj manĝas nur la malhelverdajn algojn. Tio donas al ili tiun belan koloron. En maraj regionoj vivas la hipopotamoj, maraj antilopoj. En la lagĉoj oftas ankaŭ la elektraj siluroj. En tiuj regionoj de la agoj vivas ankaŭ specialaj sovaĝaj meleagroj.
Bujumbura, la ĉefurbo de Burundo, estas apud la lago Tanganjika kaj ankaŭ la urbo Rumonge 75 km. pli sude laŭas la bordon de la lago.
Esperanto en Rumonge
Rumonge estas Esperanta regiono de Burundo. Tie ĉiuj loĝantoj jam estas informitaj pri Esperanto kaj multaj lernas ĝin (200 en la centro de la urbo kaj 250 en ĉirkaŭaj regionoj de la urbocentro).
Esperantistoj de Rumonge iras tra la teritorio de Burundo por instrui Esperanton. Danke al la nacia asocio (ANEB, fondita pasintjare de gravaj esperantistoj kiel Japhet Ntunzwenimana, Jérémie Sabiyumva, Asumani Sadi), kiu helpas en la disvastigado de la lingvo. Ŝtatfunkciuloj nun lernas Esperanton kaj tio estas granda sukceso por esperantistoj kaj evoluo de Esperanto, ĉar ili helpos la movadon finance. En Rumonge oni instruas Esperanton en multaj liceoj post la studhoroj, kaj esperantistoj planas starigi esperantan lernejon baldaŭ. Nun ĉirkaŭ 100 infanoj lernas Esperanton.
La 2011 Mireille Grosjean el Svislando, prezidanto de Internacia Ekzamena Komisiono atingis la urbon Rumonge  post restado en Buĵumburo. Ŝi donis 5-tagan kurson en Rumonge al 45 gestudentoj. Poste okazis tie Internaciaj Ekzamenoj de ILEI UEA dum 3 tagoj.
Naciaj Esperanto-kongresoj
En Rumonge la 7−an ĝis la 11−an de aŭgusto 2006 okazis la 1-a nacia kongreso de Esperanto en Burundo.
Inter la 10-a kaj la 12-a de julio 2009 en Rumonge okazis la 2-a nacia kongreso de Esperanto en Burundo, kiun partoprenis 98 esperantistoj el 8 provincoj.
Esperanto-centro
En la 2-a nacia kongreso de Esperanto en Burundo, okazinta en julio 2009, oni aprobis la decidon organizi Esperanto-centron en Rumonge. Tiu ĉi centro devos kombini bibliotekon, publikan komputilejon kaj loĝoĉambron por turistoj (kiel la fonto de enspezoj). Ĝia konstruado kostos ĉirkaŭ 20 000 eŭrojn. Por tiu celo (kaj ne nur) estis establita fondaĵo «Esperanto en Evoluo», kies volokupo estas «financa subtenado de profitodonaj projektoj en malriĉaj landoj, kiuj celas doni bezonatan financan bazon al la tiea Esperanto-movado».
La 2010 aperis la informo, ke per la subteno de la fondaĵo «Esperanto en Evoluo», ANEB aĉetis terenon en kvartalo Kanyenko por konstrui la esperanto-centron.
Esperantistoj
Hassano Ntahonsigaye A
Vidu ankaŭ
Kategorio Esperanto-urboj en Vikivojaĝo
(14651) 1998 YE5
(14651) 1998 YE5 estas malgranda malhela asteroido de la asteroida zono, malkovrita la en la kadro de la kampanjo OCA-DLR Asteroid Survey (ODAS) elde la Observatorio de la altebenaĵo de Calern, en Caussols (Alpes-Maritimes, Francio).
Briĝo
La briĝo ligiĝas al inicianto Culbertson. Tiu ĉi artikolo priskribas la klasikan robrobriĝon, kiun oni kutime ludas inter amikoj. Ekzistas ankaŭ kelkaj aliaj variantoj de la ludo, la plej gravaj estas turnirbriĝo kaj Ĉikago-briĝo (la diferencoj koncernas precipe la poentokalkuladon).
Woodstock-festivalo 1994
Woodstock '94 estis rok koncerto kiu estis programita por festi kaj memorfesti la dudek-kvin-jaran datrevenon de la antaŭa koncerto de Woodstock en 1969. Ĝi estis nomita "2 More Days of Peace & Music" (Pliaj du tagoj de Paco kaj Muziko). La fama afiŝo uzita por la unua koncerto estis relaborita kun 2 birdoj (per dua koncerto)sur gitaro.
Briĝo
Disdonado
Por briĝo oni uzas la ordinaran 52-kartan ludkartaron. Komence de ĉiu disdono unu ludanto disdonas ĉiujn 52 kartojn (antaŭe miksitajn de lia maldekstra kontraŭulo) unuope dekstrume, komencante de sia maldekstra kontraŭulo kaj finante per karto al si mem. Antaŭ disdonado (sed post miksado) la disdonanto petas sian dekstran kontraŭulon dividi la kartaron hazarde en du partojn (malsupran kaj supran, ambaŭ partoj devas enhavi pli ol tri kartojn) kaj metas la malsupran parton sur la supran tiel, ke neniu vidu la lastan karton. Tuto de la 13 kartoj, donitaj al unu ludanto, estas nomata mano.
Woodstock-festivalo 1994
La koncerto okazis de la 13-a de aŭgusto 1994 ĝis la 14-a de aŭgusto, sed tria tago estis aldonita.
Briĝo
Disdonado
La vico por disdonado turniĝas dekstrume (la maldekstra najbaro de la disdonanto iĝas la sekva disdonanto).
Woodstock-festivalo 1994
La festo estas ankaŭ nomita en la angla "Mudstock" (kiu estas konstruaĵo de la du vortoj Mud kaj Woodstock. Mud signifas koto pro malgranda batalo je la 13-a de aŭgusto inter la punk-grupo Green Day kaj subtenantoj. Ili batalis per koto.
Briĝo
Disdonado
Estas oportune ludi kun du kartaroj, uzataj alterne. Tiuokaze dum disdonado la partnero de la disdonanto povas jam miksi la alian kartaron por la sekva disdono.
Woodstock-festivalo 1994
La festivalo estis sekvita per pli grava Woodstock-festivalo 1999.
Briĝo
La aŭkcio
La celo de la aŭkcio estas elekti unu ludanton, nomatan la deklarinto, fiksi la atuton kaj fiksi la kontrakton, determinantan, kiom da kartoprenoj la flanko de la deklarinto devas preni minimume.
La aŭkcion komencas la disdoninto. Dum la aŭkcio la ludantoj faras anoncojn laŭvice dekstrume. Ludanto povas dum sia vico agi en unu el la sekvaj manieroj:
La duobligado kaj reduobligado influas nur la poentokalkuladon, ili ŝanĝas nek la atuton, nek la nombron de prenendaj kartoprenoj. Ĉe duobligado poentosumoj de punoj kaj premioj kreskas. Tial oni duobligas kutime tiam, kiam oni opinias, ke la kontraŭuloj ne povas plenumi la kontrakton, anoncitan de ili en la lasta propono. La efiko de reduobligado estas, ke poentosumoj de punoj kaj premioj kreskas pli. El la reguloj pri poentokalkulado videblos, ke duobligado (kaj reduobligado) perdas sian efikon, se de iu estas farata nova propono.
Propono konsistas el du partoj:
En briĝo estas uzata la sekva hierarkio de la kvar emblemoj kaj «sen atuto» (laŭ la kreskanta ordo): «trefo», «karoo», «kero», «piko», «sen atuto». La 35 eblaj proponoj estas ordigitaj laŭ supereco tiel: propono kun pli granda nombro estas supera al propono kun pli malgranda nombro; proponoj kun la sama nombro estas ordigitaj laŭ la hierarkio de emblemoj. Do, la plej malsupera propono estas «unu trefo», ĝin sekvas «unu karoo», «unu kero» kaj tiel plu ĝis «sep sen atuto». Ĉiu farata propono devas superi ĉiujn proponojn, jam faritajn dum la sama aŭkcio (oni ne povas ripeti proponon, faritan de iu alia).
La aŭkcio povas daŭri plurajn rondojn. Ĝi finiĝas, kiam tri sinsekvaj anoncoj estis pasoj (kompreneble, duobligado kaj reduobligado ne estas pasoj). Sed estas unu escepto: se la tri unuaj anoncoj estis pasoj, la aŭkcio ankoraŭ ne finiĝas, ĝi finiĝos, nur se la kvara ludanto tuj pasos.
Indas mencii, ke ludanto, kiu pasis dum unu rondo, povas ne pasi dum la sekvaj rondoj.
Se ĉiuj kvar ludantoj pasis komence de la aŭkcio, la kartludado ne okazas kaj neniu flanko ricevas poentojn. Alie la lasta propono de la aŭkcio iĝas la kontrakto. La emblemo de la kontrakto iĝas la atuto. El la flanko, farinta la lastan proponon, tiu ludanto, kiu kiel unua proponis la emblemon (aŭ «sen atuto»), fariĝontan finfine la atuto, estas nomata la deklarinto (do, la proponon, gajnintan la aŭkcion, faris la deklarinto aŭ lia partnero). La partnero de la deklarinto estas nomata la fantomo, li ne partoprenas en la sekva fazo de la aktuala disdono. La kontraŭuloj de la deklarinto estas nomataj defendantoj.
La nombro el la kontrakto plus ses donas la nombron de kartoprenoj, kiujn la flanko de la deklarinto devas gajni: se la deklarinto sukcesos gajni tiom da kartoprenoj, poentojn ricevos nur lia flanko, alie nur la flanko de defendantoj.
Ekzistas multaj sistemoj kaj konvencioj, per kiuj dum la aŭkcio partneroj komunikas unu al la alia informojn pri siaj kartoj por trovi kiel eble plej profitan kontrakton. Gravas, ke oni povas komuniki informojn nur per laŭregulaj anoncoj kaj la ricevanto de la informoj devas klarigi la signifon al siaj kontraŭuloj, se ili tion postulas.
Teorie la aŭkcio estas aŭ natura aŭ artefarita. En la natura sistemo ekzemple unu trefo signifas difinitajn trefojn kun valoroj. En artefarita sistemo unu trefo ne signifas trefojn, sed io alian. Ankaŭ la natura sistemo uzas artefaritajn deklarojn. Komence oni uzis naturan sistemon de Culbertson. En tiu artefaritaĵo estas unu trefo, kiu signifas: la koloroj estas ĝenerale egalaj kaj estas starta valoro. Nuntempe la valoro-kalkulo estas la jena: Aso=4, Reĝo=3, Damo=2, Fanto=1. Ĝenerale kaze de 13 punktovaloro oni komencas la aŭkcion. La alia konata artefaritaĵo estas nomumita «Stayman». Se la partnero komencas la aŭkcion unu senatuto, la respondulo diras 2 trefoj, kiu tute ne signifas trefojn, sed demandas pri piko aŭ kero. Se la alia respondas 2 karooj, tiu tute ne signifas karoojn, sed tion, ke mi ne havas longan pikon aŭ keron. Tiu sistemo daŭriĝas...
Nepre menciindas artefaritaĵo 4 senatutoj. Tiu tute ne deklaras ian valoron, nur demandas pri asoj. la respondoj iomete malakordiĝas. Unu el la simpla respondo estas 5 trefoj = mi havas 0 aŭ 4 asojn, 5 karooj = mi havas 1 ason, 5 keroj = mi havas 2 asojn, 5 pikoj = 3 asoj.
La kartludado
Dum la kartludado la celo de ĉiu flanko estas gajni kiel eble plej da kartoprenoj. La kartoprenoj de du partneroj estas kalkulataj kune, t.e. ne gravas, kiu el ili gajnis la kartoprenon.
En briĝo estas uzata la sekva hierarkio de la 13 kartoj de unu emblemo (laŭ la ordo de kresko de forto): 2, 3, 4, 5, 6, 7, 8, 9, 10, fanto, damo, reĝo, aso. En la fazo de kartludado estas ludataj 13 kartoprenoj (aŭ simple prenoj). Ĉiu kartopreno konsistas el kvar kartoj, po unu de ĉiu mano. Tiu mano, kiu komencas kartoprenon, povas uzi iun ajn el siaj kartoj. La aliaj manoj sekvas lin dekstrume. Ĉiu devas doni karton samembleman al la unua karto, sed se mano ne enhavas samembleman karton, ĝi povas doni ajnan karton (tutegale, ĉu atutan aŭ neatutan).
La unuan kartoprenon komencas la maldekstra kontraŭulo de la deklarinto. Tuj post tio la fantomo (la partnero de la deklarinto) metas siajn kartojn sur la tablon tiel, ke ilin vidas ĉiu ludanto. Dum la kartludado la deklarinto ordonas al la fantomo, kiun karton meti (kompreneble, nur tiam, kiam venas la vico de la fantomo). Por klareco notindas, ke se kartoprenon gajnis karto de fantomo, tiam la sekvan kartoprenon necesas komenci per karto de fantomo, kaj se kartoprenon gajnis karto el la mano de la deklarinto, tiam la sekvan kartoprenon necesas komenci per karto el lia mano.
Ekzistas rafinitaj sistemoj de signaloj (per elekto de unu aŭ alia karto), per kiuj dum la kartludado defendantoj komunikas unu al la alia informojn pri siaj kartoj.
Komenco
La komenco estas pli grava, ol ĉe ŝako. Pri tio temas faklibroj. La plej gravaj konsiloj:
Poentoj
En robrobriĝo unu robro konsistas el partioj, kiuj siavice konsistas el disdonoj. La robro daŭras, ĝis unu flanko gajnas du partiojn.
Fine de ĉiu disdono oni kalkulas la poentojn por la du flankoj. Ekzistas du tipoj de poentoj: la poentoj sub la linio kaj la poentoj super la linio (ekzemple, por gajni partion necesas havi ne malpli ol 100 poentojn sub la linio).
Fine de la robro oni sumigas ĉiujn poentojn de unu flanko kaj faras same por la alia flanko. La flanko, havanta pli da poentojn, gajnas. La diferenco, dividita per 100, estas la rezulto de la robro.
Poentoj pro plenumo de la kontrakto
Se la deklarinto plenumis la kontrakton (t.e. gajnis ne malpli da kartoprenoj ol ses plus la nombro el la kontrakto), tiam la nombron el la kontrakto, multiplikitan per emblemdependa koeficiento, oni alkalkulas al lia flanko sub la linio. La nombron de superfluaj gajnitaj kartoprenoj, multiplikitan per la emblemdependa koeficiento, oni alkalkulas al lia flanko super la linio.
La koeficiento estas 20 por trefo kaj karoo (la minoraj emblemoj) kaj 30 por kero kaj piko (la maĵoraj emblemoj). Por «sen atuto» la koeficiento estas 30 kaj sub la linio oni aldonas ankoraŭ 10 poentojn.
Ekzemploj;
Partio kaj robro
Kiam la sumo de poentoj de unu flanko sub la linio atingas (aŭ eĉ superas) 100 poentojn, tiam tiu flanko gajnas la partion kaj ĉe ambaŭ flankoj ĉiuj poentoj sub la linio iĝas poentoj super la linio (kaj sumiĝas kun la poentoj, kiuj jam estis tie). La sekvan partion ambaŭ flankoj komencas kun 0 sub la linio. Do, por gajni partion per nur unu disdono sufiĉas plenumi kontrakton sur la nivelo kvin en minora emblemo, kvar en maĵora emblemo aŭ tri en «sen atuto».
La flanko, gajninta du partiojn, ricevas premion pro la fino de la robro. La premio konsistas el 700 poentoj super la linio, se la kontraŭuloj ne gajnis eĉ unu partion (t.e. la robro konsistis el du partioj), kaj nur 500 poentoj super la linio, se la kontraŭuloj gajnis unu partion (t.e. la robro konsistis el tri partioj).
Vundebleco kaj ŝlemoj
Flanko, kiu jam gajnis unu partion en la kuranta robro, estas vundebla. Ĉu la flanko de la deklarinto estas vundebla, gravas en poentokalkulado (precipe ĉe la poentoj pro ŝlemoj kaj neplenumo de la kontrakto).
Plenumadon de kontrakto sur la nivelo 6 (do, la deklarinto devas gajni minimume 12 prenojn) oni nomas malgranda ŝlemo. Malgranda ŝlemo donas super la linio 750 poentojn, se la deklarinto estis vundebla, sed nur 500 poentojn, se li ne estis vundebla.
Plenumadon de kontrakto sur la nivelo 7 (do, la deklarinto devas gajni ĉiujn 13 prenojn) oni nomas granda ŝlemo. Granda ŝlemo donas super la linio 1500 poentojn, se la deklarinto estis vundebla, sed nur 1000 poentojn, se li ne estis vundebla.
Poentoj en okazo de neplenumo de la kontrakto
Se la deklarinto ne plenumis la kontrakton, lia flanko ricevas nenion, sed liaj kontraŭuloj ricevas poentojn super la linio. Ili ricevas po 100 poentoj por ĉiu mankanta kartopreno, se la deklarinto estas vundebla, kaj po 50 poentoj por ĉiu mankanta kartopreno, se li ne estas vundebla.
Ekzemplo.
Duobligado kaj reduobligado
Se dum la aŭkcio post la lasta propono iu duobligis, tiam poentoj estas kalkulataj sekvamaniere.
La poentoj sub la linio (t.e. la poentoj pro plenumo de la kontrakto) estas duobligitaj (inkluzive de la aldonaj 10 poentoj en okazo de senatuta kontrakto). Pro plenumo de duobligita kontrakto la flanko de la deklarinto ricevas aldone 50 poentojn super la linio. Kartoprenoj, gajnitaj super la kontrakto, donas po 200 poentoj, se la deklarinto estas vundebla, kaj po 100 poentoj, se li ne estas vundebla (anstataŭ po 20 aŭ 30 poentoj laŭ la emblemo, kiujn oni ricevus sen duobligado). Ĉiuj tiuj poentoj estas duobligitaj, se dum la aŭkcio post la lasta propono kaj ĝia duobligo iu reduobligis. Do, por gajni partion per nur unu reduobligita disdono sufiĉas plenumi kontrakton sur la nivelo du en minora emblemo (2×20×2×2 poentoj sub la linio), unu en maĵora emblemo (1×30×2×2 poentoj sub la linio) aŭ unu en «sen atuto» ((1×30+10)×2×2 poentoj sub la linio).
Ekzemploj:
Poentoj pro neplenumo de duobligita kontrakto estas kalkulataj sekvamaniere. Se la deklarinto ne estas vundebla,la kontraŭuloj ricevas 100 poentojn pro la unua mankanta preno, po 200 poentoj pro la dua kaj tria, po 300 poentoj pro la kvara kaj ĉiu posta mankanta preno. Se la deklarinto estas vundebla, la kontraŭuloj ricevas 200 poentojn pro la unua mankanta preno kaj po 300 poentoj pro ĉiu posta mankanta preno. Ankaŭ tiuj poentoj estas duobligitaj, se dum la aŭkcio post la lasta propono kaj ĝia duobligo iu reduobligis.
Ekzemplo:
Kontrakto «duobligitaj 7 karooj», la deklarinto ne estas vundebla, 10 gajnitaj prenoj: 500 (100+200+200) poentoj super la linio al defendantoj.
La sumoj de la premioj pro robro aŭ ŝlemo ne estas influitaj de duobligado aŭ reduobligado.
Premioj pro honoroj
Asoj, reĝoj, damoj, fantoj kaj dekoj estas nomataj honoroj.
Se unu ludanto havas ĉiujn kvin atutajn honorojn, li povas sciigi pri tio post la kartludado, kaj al lia flanko estas alkalkulataj 150 poentoj super la linio. Se unu ludanto havas kvar el la kvin atutaj honoroj, al lia flanko estas alkalkulataj 100 poentoj super la linio. Se unu ludanto havas ĉiujn kvar asojn en senatuta kontrakto, al lia flanko estas alkalkulataj 150 poentoj super la linio.
Ofte ludantoj interkonsentas ludi sen premioj pro honoroj.
Rimarko pri antaŭnelongaj ŝanĝoj en poentokalkulado
Pli frue la reguloj distingiĝis de la nunaj(priskribitaj tie ĉi) per tio, ke
Briĝo kaj Esperanto
Inter majstroj en briĝo estas famaj politikistoj interalie la pola esperantisto kaj politikisto Janusz Korwin-Mikke
Krom esti politikisto kaj esperantisto, li estas pola konservativa publicisto, fondinto de Unio de Realpolitiko kaj ĝia eksa prezidanto, proprietulo de la gazeto Najwyższy Czas! (esperante Urĝa tempo!, estas pola sociala-politika semajngazeto).
Li estis parlamentano en pola parlamento dum la jaroj 1991-1993, i.a. en la jaro 1992 li persone prezentis en pola Sejmo la revizian rezolucion kiu poste sekvis la falon de pola registaro de Jan Olszewski. Li estas prezidanto de la Kongreso de Nova Dekstrularo (KND) (ĝis la 22-a de januaro 2015, nun prezidanto de partio Korwin), lia proksima kunlaboranto estis Stanisław Michalkiewicz kaj de la jaro 2011 proksime kunlaboris kun alia politikisto kaj defendministro Romuald Szeremietiew, de la jaro 2014 Membro de Eŭropa Parlamento (MEP). Li estis kandidato por Prezidento de Pollando en la Prezidentaj balotoj en Pollando 2015, en kiuj li akiris 4-an lokon kun 3,26 % da balotvoĉoj.
Bibliografio border|40px
Aperis 5-lingva terminaro pri briĝo en Esperanto.
Lovce
Situo
Lovce situas laŭ traira flankovojo. Zlaté Moravce troviĝas je 8 km.
7552 Sephton
7552 Sephton estas asteroido de la asteroida zono, malkovrita la de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).
Nomo
Ĝi estis nomita en honoro de la brita geokemiisto Mark A. Sephton, esploristo pri organika geokemio ĉe la Imperia Kolegio Londono. Li malvolvis novajn teknikojn por analizi la organikajn kombinaĵojn en la meteorŝtonoj.
255 Oppavia
255 Oppavia estas mezgranda tre malhela asteroido de la ĉefa asteroida zono, malkovrita de la aŭstria astronomo Johann Palisa la elde la observatorio de Vieno. Ĝia nomo referas al la urbo Opava, (latina Oppavia), kie Johann Palisa naskiĝis, tiam en Aŭstrio-Hungario, nun en Ĉeĥio.
Oni kredis ĝin ano de la Ceresa familio (nun renomita Gefiona familio), sed ĝia spektra tipo, tute ne kongrua, montris ke ĝi estas entrudulo.
Anievas
Anievas [aNJEbas] estas municipo en centra Kantabrio, Hispanio, en la komarko Besaya.
Geografio
Ĝi limas norde kun Los Corrales de Buelna kaj San Felices de Buelna, okcidente kaj sude kun Arenas de Iguña kaj oriente kun Corvera de Toranzo.
La municipa ĉefurbo estas loĝloko Cotillo, je 33 km de la regiona ĉefurbo.
Demografio
Por areo de 20,90 km² estas 266 loĝantoj (laŭ censo de 2021). Pro la perdo de loĝantoj pro rura amasmigrado la municipo perdis 500 loĝantojn el la 1940-aj jaroj.
La 266 loĝantoj (2021) estas distribuataj en jenaj loĝlokoj:
Ekonomio
Tradicie, la ekonomia agado de la municipo estis agrikulturo kaj brutobredado.
Jamel Debbouze
Jamel DEBBOUZE [ĝamel debuz] estas franca marokdevena aktoro, produktoro kaj komediisto naskita la 18-an de junio 1975 en Parizo.
Inter Maroko kaj Parizo
La gepatroj de Jamel, post naski lin en 1975 en Francio reiris al Maroko la sekvantan jaron. Ili finfine decidis definitive reveni al Francio en 1979. Lia patrino estis mastrumistino kaj lia patro laboris ĉe la parizaj publikaj transportoj. Do, ekde sia 4-a jaro, Jamel kreskis en Trappes, Yvelines, apud la franca ĉefurbo, vidante la naskiĝojn de siaj gefratoj : Mohamed, Hayat, Karim, Rachid kaj Nawel.
33329 Stefanwan
33329 Stefanwan estas malgranda, tre hela asteroido de la ĉefa asteroida zono malkovrita la en la kadro de la astronomia kampanjo « LINEAR » (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Fervojlinio Fianarantsoa-Côte Est
La Fervojlinio Fianarantsoa-Côte Est, aŭ FCE, estas fervojlinio de Madagaskaro kunliganta, kiel indikas ĝia franca nomo, urbon Fianarantsoa al la orienta marbordo de la insulo, pli precize al Manakara, kiu ankaŭ troviĝas en provinco Fianarantsoa. Ĝi estas la sola el la kvar madakaskaraj fervojlinioj kiu ne estas interkonektita kun la cetero de la reto, kaj estas mastrumata de kompanio sendependa de Madarail.
Jamel Debbouze
Inter Maroko kaj Parizo
La 17-an de januaro 1990, apud lia hejmo Jamel kaj lia kamarado koliziis kun la Vagonaro Parizo-Nanto kiu vojiris je 150 km/h. Jamel tuj perdis sian dekstran brakon dum lia amiko forpasis ĉe la faro. La gepatroj de la mortinta knabo poste kulpigis Jamel puŝi ilian infanon sur la fervojan trakon celante ŝteli lian bluzon. Dum Jamel asertis ke li provis malhelpi lin memmortigi sin sub la trajnaj radoj. Ĉiaokaze, pro manko de pruvo, Jamel estis liberigita. Li nun kutimas elturniĝi el la demando pretekstante junepokan eraron.
33329 Stefanwan
Nomo
Ĝia nomo honoras Stefan Wan, finaliston de la Regeneron Science Talent Search de 2017, kaj kiu gajnis la duan rangon en la Intel International Science and Engineering Fair de 2016 pro sia projekto pri inĝenierarto. Li estis lernanto ĉe la Alexander W. Dreyfoos, Jr. School of the Arts de Okcidenta Palm Beach (Florido).
Jamel Debbouze
Inter Maroko kaj Parizo
Sed lia famsoro ne konsistis el facila afero : ''Ne tiel alta, ne tiel bela, unu brako en la poŝo. Min oni komprenigis en kelkaj komercaj staĝoj ke handikapitaj francarabidoj ne estis bonvenaj kaj tamen, li malcedas kaj respondas Vin mi avertas. Se ĉio glatas, mi fariĝos vera stelulo!'' kaj sian promeson li brile plenumas, spite ĉian baron. Li ankaŭ aŭdis malkuraĝigajn frazojn kiel ''Ni jam akceptis unu arabon, tiu estas Smaïn. Ne ekzistas loko por du en la sukcesa mondo de Francio''. Li mem agnoskas : ''Nepras esti bela por fariĝi akceptata. Se ci aspektas banala, ci ne ekzistas!''
Fervojlinio Fianarantsoa-Côte Est
Priskribo de la linio
Konstruita ekde 1926 fare de francaj koloniistoj, la nuna fervojlinio FCE estis enservigita po trunkoj. La unua trunko kunliganta Manakara al Manampatrana tra Ambinany estis enservigita la. Poste la linio estis priservita la ĝis Tolongoina kaj fine en sia tuto la. Ĝi estas longa, trapasas tra 17 stacidomoj, 65 pontoj kaj 48 tuneloj. Tiu de Ankarapotsy estas longa.
Laŭ ties direktoro, Médard Rakotozafy, la pasaĝera trafiko estas pli granda ol la vara trafiko.
Jamel Debbouze
H ktp...
Li komencis radie ĉe Radio-Nova, kie li eltrovas la koncepton "la Jamel-a kino" kiun li poste translokas televidilen, en Canal+. Estas ĝuste kiam tiu franca paga kanalo starigis multajn komikistojn kiel Eric et Ramzy. Ili poste rolos en la TV-serio H kaj sia absurda kaj freneza humuro kiu, pro sia sukceso, naskis multajn idojn. Sed li ne forgesas danki tiujn, kiuj lin helpis: Agnès Jaoui, Jean-Pierre Bacri aŭ Pierre Lescure, Tiujn personojn mi admiras kaj ili bonigis min per iliaj agoj.
Ekde 1999, post kelkaj aperoj en malbone konataj filmoj, li vere eniras la kinan universon per la filmo Le Ciel, les Oiseaux et... ta Mère!, komenciĝo de la ĉirkaŭurba movado per arto kaj lingvo en Francio. Kaj du jarojn poste, Jean-Pierre Jeunet dungas lin por roli en Le fabuleux destin d'Amélie Poulain. Li enkorpigas la simplulon Lucien, turmentita de sia mastro en legomvendejo. Lia rolado estas senspirige kredinda je natureco kaj igas neforpuŝeblan senton de kormoligo! Cetere, la filmo mem fariĝis neatendita sukceso ne nur nacie sed internacie kaj Jamel je sia propra miro, komencas fariĝi fama mondskale.
Fervojlinio Fianarantsoa-Côte Est
Veturanta materialo
Specifaĵo de la kompanio, ĝi estas unu el la lastaj kiuj posedas iun "Micheline" (aŭtonoma materialo veturanta sur pneŭoj).
Jamel Debbouze
H ktp...
Tuj post tia kirliĝo, aliĝenra komikisto, Alain Chabat, proponis al li roli Numérobis en Asteriks kaj Obeliks: Misio Kleopatra, la adapto de la Komikso Asteriks. La marokdevena aktoro plenigas eble malgraŭ si la tutan ekranon, eklipsante la delonge famajn ĉefrolojn kiuj estas Gérard Depardieu (Obeliks) kaj Christian Clavier (Asteriks). Temas pri "festivalo Debbouze" en kiu li ĝoje kaj talente sin lasas al bufonaĵoj.
Retrovido kaj mondfamo
Post tiuj du filmoj, Jamel fariĝis la plej bone pagita aktoro de la jaro 2002 en Francio. Jeŝ ja, mi gajnas astronomiajn salajrojn sed ja meritaĵo! Li bone konscias ke li nun estas modelulo kaj ekzemplo por multaj ĉirkaŭurbaj kaj arabdevenaj junuloj, sed lia emo ne estas brustoŝveli ''Mi promenas sole tra parizaj stratoj, iam ajn. Mi mem iras aĉeti mian bastonforman panon''. Nun lin trafas multaj proponoj: al li eblis roli en francaj komediaj buĝetegaj filmoj kiel La Beuze, Chouchou aŭ Les Dalton kiuj eterne ŝirmus lin de senmoneco ĝis la vivfino de mia trioblpraa pranepo, sed li daŭrigas Mi ĉiam memoros la prezvaloron de kinbileto kaj strebas transdoni ion kion li gajnis, kiel Coluche! ''Li ankoraŭ nutras homojn!!! Les Restos du Cœur, Mi plejŝatus ke al mi trafus tiaj ideoj!'' (Les Restos du Cœur - Restoracioj de l' koro - estas franca nutraĵbanko kies utileco estas vendi nutraĵojn malmultekoste al malriĉuloj. Tiun karitatan asocion la franca humuristo Coluche fondis.)
Kaj Debbouze volas doni sian ŝtonon al la socia konstruaĵo. Eĉ ŝtonaĉon!!!, li aldonas. Kiam la tumultoj en la ĉirkaŭurboj aperas, li deklaras ''Stratbuboj kiuj bruligas aŭtojn, simple temas pri krio. Geknaboj kiuj suferas, samrange kiel flegistoj, terkulturistoj aŭ kamionistoj, sed male de tiuj-ĉi, la knaboj ne havas sindikatojn! Bruligitaj aŭtoj nure estas el Plasto, Ledo kaj Aluminio!!! Ni plivole parolu pri Karno, Sango kaj Osto, pri suferantaj junuloj kaj tiuj du vidmanieroj estas nekunigeblaj. Mia sukcesa kirliĝo tute ne gravas, sed paroli pri la sistemo DTVVV, jes ja! La t.n. sistemo DTVVV (Démerde-toi vite! vite! vite! - Elkaĉiĝu fulmrapide)'' estas nur unu el liaj spritaĵoj, kiuj svarmas en lia parolado. Sed Jamel ankaŭ agas kiam li lanĉas en decembro 2005, kun pluraj aliaj steluloj, la kampanjon por instigi junulojn iri al la urnoj, por decidi je iliaj estontecoj balote plivole ol perforte.
Aparte de tiu militantado, Jamel plurolas. En la populara komedio, unue, Le Boulet de Alain Berberian kaj Frédéric Forestier, kaj en 2005 la aktoro renkontas la mondfaman reĝisoron Luc Besson. Mi ŝategas vian laboron deklaris la aktoro al la eminentulo, kiu siaparte respondis Ankaŭ mi ŝategas vian laboron! Ili kune laboris al Angel-A, en kiu Jamel disvolvigas rilaton kun belega strangulino, kiu planis memmortigi sin (rolata de la dana aktorino Rie Rasmussen. Dumtempe li produktis kaj rolis en la filmo Indigènes kiu omaĝas la nord-afrikajn virojn kiuj militis por Francio dum la Dua mondmilito.
Privata vivo
Jamel Debbouze edziĝis kun Mélissa Theuriau la.
21419 Devience
21419 Devience estas asteroido de la asteroida zono malkovrita la en la kadro la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Nomo
Ĝi estis nomita en honoro de Stephen Jacob DeVience , finalisto en 2005 de la Intel Science Talent Search, scienca konkurso por gelernantoj en lasta jaro de mezlernejo, pro lia projekto pri inĝenierarto. Li estis lernanto ĉe la Notre Dame High School for Boys en Niles (Ilinojso, Usono).
Tășnad
Tășnad [təŝnad] (hungare: Tasnád [taŝnad], germane: Trestendorf, Trestenburg) estas urbo en la distrikto Satu Mare en Rumanio, sude de Carei. Administre apartenas al ĝi Blaja, Cig, Raţiu, Sărăuad, Valea Morii.
Historio
En 1910 ĝi havis 5 030 loĝantojn (hungaroj, rumanoj); en 1992 8 451 (rumanoj, 45 % hungaroj). Ĝia unua mencio skriba estis en 1246. Ĝis 1919 kaj inter 1940 kaj 1944 ĝi apartenis al Hungario, al departemento Szilágy.
Krimea submediteranea arbarmasivo
La krimea submediteranea arbarmasivo estas tersupraĵa ekoregiono el la mediteranea ekoprovinco de la palearktisa ekozono laŭ la tipologio de la Monda Natur-Fonduso (WWF). La ekoregiono kongruas kun samnoma ekoregiono difinita de la Eŭropa Vivmedia Agentejo. Ĝi ankaŭ estas parto de la tutmondaj 200-unuo "eŭropaj-mediteraneaj montaraj miksaj arbaroj". Biome la ekoregiono apartenas al mezvarmaj foliaj kaj miksaj arbaroj de Rusujo kaj Ukrainujo. Fitogeografie, ĝi estas aparta flaŭra provinco el la Mediteranea Regiono de la Holarktisa Regno.
Priskribo
La ekoregiono konsistas el du marbordaj enklavoj ĉe la norda marbordo de la Nigra Maro; unu okupas la centran marbordon de Krimeo, etendiĝante en la Krimean Montaron, alia okupas la nigra-maran marbordon de Krasnodara regiono, etendiĝante orienten laŭlonge de la nordokcidenta flanko de Kaŭkazio.